Tabački mesdžid
Tabački mesdžid je građevina koja se nalazi u Sarajevu u ulici Halači. Tabački mesdžid je sagrađen 1591. godine od strane uvaženog građanina Hadži Osmana po kojem je u to vrijeme nosio naziv - Hadži Osmanov mesdžid. Mesdžid je nekad kasnije dobio ime Tabački mesdžid po tabacima-zanatlijama kožarima s desne obale Miljacke koji su bili njegovi najčešći posjetioci. Još prije nekoliko stoljeća Evlija Čelebi bilježi: "U Sarajevu ima stotinu mesdžida. Hadži-Osmanov mesdžid koji se nalazi više Careve ćuprije, krcat je mnoštvom posjetilaca više nego ijedan drugi." Tabački mesdžid se nalazi na privremenoj listi Nacionalnih spomenika Bosne i Hercegovine.